# Galeazzo Campi

Galeazzo Campi (Cremona, cap a 1477 - 1536) va ser un pintor italià del Renaixement, actiu a la seva ciutat natal de Cremona i patriarca d'una dinastia d'artistes. Fills seus van ser els també pintors Giulio, Antonio i Vincenzo Campi.

## Biografia

Nascut a Cremona, no hi ha seguretat absoluta sobre l'any del seu naixement, encara que la crítica tendeix a situar-lo cap a 1477, basant-se en diversos indicis. Sembla que la seva formació va tenir lloc al taller de Boccaccio Boccaccino. De 1515 data la seva primera obra documentada, una taula amb la Resurrecció de Llàtzer per a l'església de San Lazzaro a Cremona, ara derruïda. Queda constància documental d'altres encàrrecs per a esglésies de la ciutat, figurant pagaments per obres lamentablement perdudes.
Entre la seva primera producció es pot destacar el políptic de San Giovanni in Croce, que revela bé clar el deute contret amb artistes com Lorenzo Costa i Perugino, amb traces d'Andrea Mantegna. Altres obres una mica posteriors semblen acostar-lo més al seu mestre Boccaccino. El seu estil es va suavitzar un punt i va abandonar les rigideses de les seves primeres obres per imbuir-se d'una paleta de colors més càlida de derivació veneciana. En els seus últims anys va tornar a refugiar-se en les formes arcaiques de la seva joventut, pel que al llum de les seves obres conegudes, les innovacions del seu temps sol el van afectar superficialment, incapaç potser d'entendre-les a fons.
A més a més dels seus fills, un dels seus més fidels deixebles i col·laboradors va ser el pintor Tommaso Aleni, l'obra del qual de vegades és indistingible de la del seu mestre.

## Obres destacades

* Retrat de Jesús jove, (1510-1515, Brooklyn Museum, Nova York)
* Políptic de San Giovanni in Croce
* Pare Etern Beneint (Pinacoteca de Cremona)
* Circumcisió (Col·lecció Bagatti Valsecchi, Milà)
* Assumpció de la Mare de Déu (San Abbondio, Cremona)
* Políptic de Santa María Magdalena
* Mare de Déu amb l'Infant (atribució dubtosa, Ca' d'Oro, Venècia)
* Mare de Déu amb l'Infant i els sants Blas i Antoni (1517, Pinacoteca de Brera, Milà)
* Mare de Déu amb l'Infant i els sants Sebastià i Roc (1518, San Sebastiano, Cremona)
* Mare de Déu amb l'Infant (Museu Fitzwilliam, Cambridge)
* Mare de Déu amb l'Infant i sants (1519, Accademia Carrara, Bergamo)
* Sant Pere entronitzat amb Sant Felip i Sant Pau (1528, església parroquial de Solarolo Rainerio)

## Referències

* ↑ Pilkington, 1825, p. 148.
* ↑ Lanzi, 1809, p. 125-127.
* ↑ Dodd, 1824, p. Entrada: Tomaso Alenti.

## Bibliografia

* Dodd, Thomas. J. Clarke. Engravers Sculptors and Architects...from...the Twelfth Century to the Present Epoch (en anglès), 1824 [Consulta: 3 agost 2014]. «Digitalitzat el 12 de febrer de 2009 per Biblioteca de Catalunya»
* Pilkington, Matthew. T. M'Lean. A General Dictionary of Painters: Containing Memoirs of the Lives and Works of the Most Eminent Professors of the Art of Painting, from Its Revival, by Cimabue, in the Year 1250, to the Present Time Vol. I (en anglès), 1825 [Consulta: 3 agost 2014]. «Digitalitzat el 16 de juliol de 2009 per Universitat de Colúmbia»
* Lanzi, Luigi. Remondini. Storia pittorica della Italia del risorgimento delle belle arti fin presso al fine del XVIII secolo (en italià), 1809 [Consulta: 3 agost 2014]. «Digitalitzat el 9 de juny de 2011 per la Biblioteca Pública de Lyon»
* The Grove Dictionary of Art, MacMillan Publishers (2000).